Nicolas Louis de Lacaille - Alemannische Wikipedia

# Nicolas Louis de Lacaille

### Us der alemannische Wikipedia, der freie Dialäkt-Enzyklopedy

De Nicolas Louis de Lacaille (* 15. März 1713 z Rumigny; † 21. März 1762 z Paris) isch en französische Astronom gsii und het a 14 vo 88 Sternbilder de Name gee.

## [ändere] Lebe und Würke

De Lacaille het Theologii studiert, sich denn aber immer mee för Mathematik und Astronomii interessiert. Im Joor 1739 het er em Jacques Cassini bim Usmesse vom Meridian bi Paris ghulfe und 1741 ischer e Mitgliid vode Pariser Akademii worde. Denn, 1746, het er am Collège Mazarin de Lehrstuel för Mathematik öbercho und het Sternekatalög und astronomischi Tafle noi berechnet.

1750 isch er för vier Joor as Kap vo de Guete Hoffnig graist und het döte Parallaxe vom Moo, vode Venus und vom Mars gnoier bestimmt. Er het aber au d Sternbilder vom Südhimmel beobachtet und debii fast zeetusig Sterne katalogisiert. Sin Coelum Australe Stelliferum isch aber erst posthum 1763 veröffetlicht worde.

Sini Berechnige woner z Südafrika gmacht gha het, hend d Richtigkait vode Vermuetig, as d Erde en abgflachti Chugle muess sii, bestätigt. Die Vermuetig isch vom Füsiker Isaac Newton vortrait worde.

Da sind d Sternbilder wo de Lacaille iigfüert het:

Antlia, Caelum, Circinus, Fornax, Horologium, Mensa, Microscopium, Norma, Octans, Pictor, Pyxis, Reticulum, Sculptor und Telescopium.

## [ändere] Büecher wo de Lacaille gschribe het

- Leçons d'astronomie (Paris 1746; noi usegee vom Jerome Lalande, Paris 1780)
- Éphémérides des mouvements célestes depuis 1745–75 (Paris 1745–63, fortgesetzt vom Lalande)
- Astronomiae fundamenta (Paris 1757)
- Observations faites au cap de Bonne-Espérance (Paris 1763)
- Coelum australe stelliferum (usegee vom Jean-Dominique Maraldi, Paris 1763)
- Observations sur 515 étoiles du zodiaque (usegee vom Jean Sylvain Bailly, Paris 1763)
- Tables solaires (Paris 1758)
- Tables de logarithmes (Paris 1760)

## [ändere] Weblinks

- Nicolas de Lacaille und die Vermessung des Südhimmels

Der Artikel basiert uf ´ra freie Ibersetzung vum Artikel „Nicolas Louis de Lacaille“ us dr dytsche Wikipedia.

Persoonedaate
NAME: | Lacaille, Nicolas Louis de
ALTERNATIVNAMEN: |
KURZBESCHREIBUNG: | französischer Astronom und Namensgeber von 15 der 88 Sternbilder
GEBURTSDATUM: | 15. März 1713
GEBURTSORT: | Rumigny
STERBEDATUM: | 21. März 1762
STERBEORT: | Paris

Vun "http://als.wikipedia.org../../../n/i/c/Nicolas_Louis_de_Lacaille_28a3.html"

Kategori: Astronom

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Català
- Deutsch
- English
- Esperanto
- Español
- Suomi
- Français
- Galego
- Italiano
- 日本語
- Lëtzebuergesch
- Nederlands
- Polski
- Română
- Русский
- Slovenčina
- Slovenščina
- Svenska
- 中文